**A kamattámogatási kérelem tartalmi követelményei**

A benyújtott kérelem az alábbi fontos információkat kell, hogy tartalmazza annak érdekében, hogy a kamattámogatás bírálatához szükséges szempontrendszer alapján értékelhető legyen.

* Vállalkozás általános bemutatása: tevékenység kezdete, tevékenység profilja, tevékenységi kör pontos meghatározása (TEÁOR szám), hol végzi a tevékenységet, saját/bérelt helyen végzi a tevékenységet, vállalkozás fejlődési fázisa, jelenlegi helyzete, fejlesztési tervei, fejlesztés rövid bemutatása, középtávú jövőképe.
* Pályázó főbb adatai, életkora
* Pásztói székhellyel, telephellyel rendelkezik-e, illetve a fejlesztési beruházást Pásztón kívánja-e végrehajtani
* Hány főt foglalkoztat jelenleg, és hány főt kíván foglalkoztatni a fejlesztést követően
* Éves nettó árbevételre, mérlegfőösszegre vonatkozó adatok
* Vett-e már igénybe mikrohitelt korábban, ha igen mikor és mire fordította azt
* A beruházás megvalósításához felhasználni kívánt önrész
* Igényelt hitelösszeg, tervezett futamidő (maximum 5 év kamattámogatás)
* A szempontrendszer egyéb kérdéseire (2., 5., 6., 7., 8., 9., 18., 20.) vonatkozó nyilatkozata, melyet az önkormányzat, majd az alapítvány fog ellenőrizni.

A kérelem elkészítése előtt tanulmányozza át a szempontrendszert, illetve a [www.nmrva.hu](http://www.nmrva.hu) oldalon található MIKROHITEL PROGRAM (<http://www.nmrva.hu/kis-es-mikrovallalkozoi-hitelek/mikrohitel-program/>) kapcsolódó információit és szabályzatait. A kérelmét ezen információknak megfelelően készítse el a hatékony elbírálás érdekében, ügyelve arra, hogy kérelme alapján a szempontrendszer minden elemére választ lehessen kapni.

Pásztó, 2017. augusztus 7.

 Pásztó Városi Önkormányzat